Diari Oficial de la Generalitat Valenciana


Sumari del DOGV 8773, del 27-03-2020 (2020/2708)

Ampliació del termini del tràmit de consultes i participació pública en matèria de paisatge del Projecte bàsic de construcció del viaducte del Quisi en el tram Calp - Teulada de la línia 9 de la xarxa TRAM d'Alacant. Terme municipal de Benissa.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8773

Data del DOGV
:   27-03-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2708


Organisme emissor
:   Ferrocarrils de la Generalitat Valenciana

Tipus de document
:   Anunci

Ampliació del termini del tràmit de consultes i participació pública en matèria de paisatge del Projecte bàsic de construcció del viaducte del Quisi en el tram Calp - Teulada de la línia 9 de la xarxa TRAM d'Alacant. Terme municipal de Benissa. [2020/2708]  
Per Resolució de data 3 de març de 2020 es va acordar sotmetre a consultes i participació pública en matèria de paisatge el Projecte bàsic de construcció del viaducte del Quisi, en el tram Calp-Teulada de la línia 9 de la xarxa TRAM d'Alacant, durant el termini d'un mes, i s'ha publicat en el Diari Oficial de la Generalitat Valenciana de data 12 de març de 2020 (núm. 8760) i en un diari no oficial de data 13 de març de 2019 (Diario Información).  
Tal com s'indica en la Resolució de 3 de març de 2020, qualsevol persona interessada podrà formular les al·legacions i observacions en matèria de paisatge. A aquest efecte, la consulta de la documentació per a articular la participació pública podrà dur-se a terme en les dependències de Ferrocarrils de la Generalitat Valenciana, situades a l'avinguda de la Vila Joiosa, 2, d'Alacant 03703, en horari de 9 a 14 hores, en dies laborables, així com en el lloc web d'FGV l'adreça del qual és http://www.fgv.es/informaciones-publicas/.  
A l'efecte d'instrumentar la participació ciutadana es promourà el diàleg electrònic amb els ciutadans i les ciutadanes articulant canals electrònics; per a això s'estableix l'adreça electrònica habilitada participacionquisi\_cux@yey.se. També podran entregar-se les consideracions de la participació a través de format paper, en aquest últim cas la documentació aportada per les persones interessades s'entregarà en el registre d'FGV en les dependències de Ferrocarrils de la Generalitat Valenciana, situades a l'avinguda de la Vila Joiosa 2, d'Alacant 03285, en horari de 9 a 14 hores, en dies laborables.  
Amb data 14 de març de 2020, s'ha publicat en el BOE el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19. Pel que fa a l'actuació administrativa, la disposició addicional tercera recull la suspensió de terminis administratius, i estableix el següent:  
  
?Se suspenen termes i s'interrompen els terminis per a la tramitació dels procediments de les entitats del sector públic. El còmput dels terminis es reprendrà en el moment en què perda vigència el present reial decret o, si és el cas, les pròrrogues d'aquest.-  
  
De conformitat amb l'article 3 del Reial decret s'estableix que la duració de l'estat d'alarma que es declara és de quinze dies naturals.  
  
Amb la finalitat de la màxima participació de la població afectada, resolc:  
  
Primer  
Ampliar el termini de consultes i participació i informació pública del tràmit de consultes i participació pública en matèria de paisatge el Projecte bàsic de construcció del Viaducte del Quisi en el tram Calp-Teulada de la línia 9 de la xarxa TRAM d'Alacant. El còmput del termini es reprendrà en el moment en què perda vigència el reial decret o, si és el cas, les pròrrogues d'aquest.  
  
Segon  
Ordenar la publicació de la present resolució en el Diari Oficial de la Generalitat Valenciana i en un periòdic de gran difusió a la província d'Alacant.  
  
València, 24 de març de 2020.- El director gerente: Emilio Bayarri Roca.